এখানে, এই রমনা বটমূলে, বাঙালি সংস্কৃতির পুণ্যস্থানে সশরীরে উপস্থিত বাঙালিগণ, ভরাটকণ্ঠে এ-কথাগুলো বলেই মহীয়সী নারী মুখ ফেরালেন টিভি ক্যামেরার দিকে, চোখের লক্ষ্যভেদী তীব্র আলোর ছায়া দূরদিগন্তস্পর্শী, চৌষট্টি হাজার বর্গমাইলের ক্ষুদ্র বাংলাদেশ শুধু নয়, পৃথিবীর যেখানেই বাঙালির বসতি, সর্বত্র শান্তি-মুক্তি-প্রগতির ছায়াদৃষ্টি ফেলে মহীয়সী ফের মুখ খোলেন, বাঙালি যে যেখানে আছেন সবাই আরো নিবিড় হয়ে আসুন, আরো ঘনবদ্ধ হোন, যুদ্ধমাঠে শত্রম্নর মুখোমুখি সৈনিকের মতো তীক্ষন তীব্র সতর্ক হোন, প্রত্যেকেই নিজ নিজ পাশের জনের হাত ধরুন, ফুলের মালার মতো হাতের সুতোয় গাঁথা হোক একটি বাঙালিত্বের মালা, আজ আমাদের শপথ নেওয়ার দিন, আসুন আমরা আবার শপথ নিই, আজ আমাদের আত্ম-আবিষ্কারের দিন, বাঙালিত্বের বিজয়ের দিন, বাঙালি জাতীয়তাবাদের গর্বের দিন, আজ আমাদের জাতীয় চেতনা জেগে ওঠার দিন, আসুন, আমরা শহরে-গ্রামে, হিন্দু-মুসমান-বৌদ্ধ-খ্রিষ্টান, আর উপজাতি মিলে সবার হৃদয়ে রাখিবন্ধনের উদ্যোগ নেই।